ddrg/super_eurlex huggingface dataset:
Euroopa Liidu Teataja L 168 , 27/06/2002 Lk 0001 - 0002



Nõukogu määrus (EÜ) nr 1107/2002, 25. juuni 2002, millega muudetakse määrust (EÜ) nr 92/2002, millega kehtestatakse Bulgaariast, Eestist, Horvaatiast, Leedust, Liibüast, Rumeeniast, Ukrainast ja Valgevenest pärit karbamiidi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine dumpinguvastane tollimaks EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta määrust (EÜ) nr 384/1996 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, [1] eriti selle artikleid 8 ja 9, võttes arvesse ettepanekut, mille komisjon esitas pärast nõuandekomiteega nõu pidamist, ning arvestades järgmist: A. MENETLUS (1) Nõukogu kehtestas määrusega (EÜ) nr 92/2002 [2] lõplikud dumpinguvastased tollimaksud Bulgaariast, Eestist, Horvaatiast, Leedust, Liibüast, Rumeeniast, Ukrainast ja Valgevenest pärit karbamiidi impordi suhtes ning vabastas ühe Bulgaaria eksportiva tootja kõnealustest tollimaksudest, sest komisjon kiitis heaks asjaomase äriühingu võetud kohustuse. (2) Äriühing Joint Stock Company Achema tegi seoses muu hulgas Leedust pärit karbamiidi importi käsitleva dumpinguvastase menetlusega ettepaneku vastuvõetava kohustuse võtmiseks enne lõplike järelduste avaldamist, kuid etapis, kui selle heakskiitmise lisamine lõplikusse määrusesse oli halduslikult võimatu. (3) Otsusega nr 2002/498/EÜ [3] kiitis komisjon heaks Joint Stock Company Achema esitatud kohustuse. Kõnealuse kohustuse heakskiitmise põhjendused on esitatud kõnealuses otsuses. Nõukogu tunnistab, et esitatud kohustuse kontrollimine kõrvaldab dumpingu kahjustava mõju ja vähendab oluliselt ohtu, et meetmetest hoitakse kõrvale muude toodete ristkompenseerimise teel. (4) Esitatud kohustuse heakskiitmist silmas pidades on vaja vastavalt muuta määrust (EÜ) nr 92/2002, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 92/2002 muudetakse järgmiselt: 1. Artikli 1 lõikes 2 asendatakse Leedut käsitlev rida järgmisega: "Päritoluriik | Tootja | Lõplik dumpinguvastane tollimaks (eurot/tonni kohta) | TARICi lisakood | Leedu | Kõik äriühingud | 10,05 | A999" | 2. Artikli 2 lõike 1 tabel asendatakse järgmisega: "Riik | Äriühing | TARICi lisakood | Bulgaarias | Chimco AD, Shose az Mezdra, 3037 Vratza | A272 | Leedu | Joint Stock Company Achema, Taurostos 26, 5005 Jonava | A375" | Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 25. juuni 2002 Nõukogu nimel eesistuja J. Matas I Palou [1] EÜT L 56, 6.3.1996, lk 1. Määrust on viimati muudetud määrusega (EÜ) nr 2238/2000 (EÜT L 257, 11.10.2000, lk 2). [2] EÜT L 17, 19.1.2002, lk 1. [3] EÜT L 168, 27.6.2002, lk 51. --------------------------------------------------
Euroopa Liidu Teataja L 168 , 27/06/2002 Lk 0031 - 0031



Komisjoni määrus (EÜ) nr 1113/2002, 26. juuni 2002, millega muudetakse määrust (EMÜ) nr 1788/2001 üksikasjalike rakenduseeskirjade kohta, mis käsitlevad nõukogu määruse (EMÜ) nr 2092/91 artikli 11 alusel kolmandatest riikidest importimise puhul ettenähtud kontrollsertifikaati EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. juuni 1991. aasta määrust (EMÜ) nr 2092/91 mahepõllumajandussaaduste tootmise ning põllumajandustoodete ja toiduainete puhul sellele viitavate märgiste kohta, [1] viimati muudetud komisjoni määrusega (EÜ) nr 473/2002, [2] eriti selle artikli 11 lõike 3 punkti b ja lõiget 4, ning arvestades järgmist: (1) Komisjoni määruses (EÜ) nr 1788/2001 [3] on kehtestatud uus imporditud toodete puhul ettenähtud kontrollsertifikaat, millega asendatakse komisjoni määrusega (EMÜ) nr 3457/92 [4] kehtestatud sertifikaat, kusjuures komisjoni määruses (EÜ) nr 1788/2001 nähakse ette, et uut sertifikaati rakendatakse (EMÜ) nr 2092/91 artikli 11 lõike 1 ja artikli 11 lõike 6 alusel imporditud toodete puhul alates 1. juulist 2002. (2) Mõnedel liikmesriikidel on 1. juuliks 2002 ettevalmistusi tehes tekkinud siiski teatavaid tehnilisi raskusi ja kahtlusi määruse (EÜ) nr 1788/2001 rakendamise suhtes. Läbipaistvuse huvides ja selleks, et vältida segadust, tuleb need probleemid lahendada enne uue sertifikaadi rakendamist. (3) Seega on soovitav määruses (EÜ) nr 1788/2001 kehtestatud uue sertifikaadi rakendamise tähtaeg edasi lükata. (4) Käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 nimetatud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1788/2001 muudetakse järgmiselt. 1. Artiklis 8 asendatakse kuupäev "1. juuli 2002" kuupäevaga "1. november 2002". 2. Artiklis 9 asendatakse kuupäev "1. juuli 2002" kuupäevaga "1. november 2002". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. juuni 2002 Komisjoni nimel komisjoni liige Franz Fischler [1] EÜT L 198, 22.7.1991, lk 1. [2] EÜT L 75, 16.3.2002, lk 21. [3] EÜT L 243, 13.9.2001, lk 3. [4] EÜT L 350, 1.12.1992, lk 56. --------------------------------------------------
Euroopa Liidu Teataja L 170 , 29/06/2002 Lk 0051 - 0051



Komisjoni määrus (EÜ) nr 1166/2002, 28. juuni 2002, millega muudetakse määrust (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud komisjoni määrusega (EÜ) nr 509/2002, [2] eriti selle artikli 26 lõiget 3 ja artikli 31 lõiget 14, ning arvestades järgmist: (1) Komisjoni määrusega (EÜ) nr 174/1999, [3] viimati muudetud määrusega (EÜ) nr 787/2002, [4] sätestatakse nõukogu määruse (EMÜ) nr 804/68 [5] (viimati muudetud määrusega (EÜ) nr 1587/96 [6]) rakendamiseks üksikasjalikud erieeskirjad piima- ja piimatoodete ekspordilitsentside ja eksporditoetuste puhul. Eksporditoetuste korra nõuetekohase haldamise tagamiseks ja teatavate piimatoodete puhul spekulatsiooniohu ja kõnealuse korra häirete vähendamiseks tuleks kõnealuses määruses kindlaksmääratud tagatist suurendada. (2) Määruse (EÜ) nr 174/1999 artiklis 15 on sätestatud, et juustu eksporditoetusi tuleb vastavalt sihtkohatsoonile diferentseerida. Eri sihtkohtade toetuste suundumusi silmas pidades võib teatavad tsoonid kaotada. Lihtsustamise huvides tuleks teatavad tsoonid ühendada. (3) Seetõttu tuleks määrust (EÜ) nr 174/1999 muuta. (4) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 174/1999 muudetakse järgmiselt. 1. Artikli 9 esimene lõik asendatakse järgmisega: "Määruse (EÜ) nr 1291/2000 artikli 15 lõikes 2 osutatud tagatise suurus võrdub järgmise protsendiga ekspordilitsentsi taotluse esitamise päeval tootekoodi puhul kehtivast toetussummast: a) 10 % toodete puhul, mille CN-kood on 0405; b) 30 % toodete puhul, mille CN-kood on 040210; c) 30 % toodete puhul, mille CN-kood on 0406; d) 25 % muude toodete puhul." 2. Artikli 15 lõige 3 asendatakse järgmisega: "3. Lõikes 1 osutatud tsoonid on järgmised: - I tsoon: sihtkoha koodid 070 ja 091–096, - III tsoon: sihtkohakood 400, - VI tsoon: kõik muud sihtkohakoodid." Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. juuni 2002 Komisjoni nimel komisjoni liige Franz Fischler [1] EÜT L 160, 26.6.1999, lk 48. [2] EÜT L 79, 22.3.2002, lk 15. [3] EÜT L 20, 27.1.1999, lk 8. [4] EÜT L 127, 14.5.2002, lk 6. [5] EÜT L 148, 28.6.1968, lk 13. [6] EÜT L 206, 16.8.1996, lk 21. --------------------------------------------------
Official Journal L 173 , 03/07/2002 P. 0004 - 0004



KOMISJONI MÄÄRUS (EÜ) nr 1186/2002, 2. juuli 2002, millega muudetakse määrust (EÜ) nr 94/2002, millega sätestatakse nõukogu määruse (EÜ) nr 2826/2000 põllumajandussaaduste ja -toodete teavitamis- ja müügiedendusmeetmete kohta siseturul üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. detsembri 2000. aasta määrust (EÜ) nr 2826/2000 põllumajandussaaduste ja -toodete teavitamis- ja müügiedendusmeetmete kohta siseturul,1 eriti selle artiklit 12, ning arvestades järgmist: (1) Komisjoni määruses (EÜ) nr 94/2002,2 viimati muudetud määrusega (EÜ) nr 434/2002,3 sätestatakse määruse (EÜ) nr 2826/2000 üksikasjalikud rakenduseeskirjad. (2) Määruse (EÜ) 94/2002 artiklis 7 sätestatakse teatavad üksikasjad menetluse kohta, mida komisjon kohaldab tootmisharuliitude ja tootmisharudevaheliste organisatsioonide koostatud programmide läbivaatamisel ja heakskiitmisel. (3) Määruse (EÜ) nr 94/2002 artiklis 8 määratletakse teatavad üksikasjad menetluse kohta, mida komisjon kohaldab liikmesriikide poolt esitatud programmide läbivaatamisel ja heakskiitmisel juhul, kui kohaldatakse määruse (EÜ) nr 2826/2000 artiklit 7. (4) Selguse ning õiguskindluse tagamiseks tuleks ette näha, et eespool nimetatud kord peab hõlmama komisjoni otsust selle kohta, millised programmid vastavad määruse (EÜ) nr 94/2002 III lisas osutatud soovituslike eelarvete tingimustele. (5) Sellest tulenevalt tuleks määruse (EÜ) nr 94/2002 artikli 7 lõiget 3 ja artiklit 8 kohandada. (6) Käesoleva määrusega ettenähtud meetmed on kooskõlas põllumajandussaaduste ja -toodete korralduskomiteede ühisarvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 94/2002 artikli 7 lõige 3 asendatakse järgmisega: "3. Pärast määruse (EÜ) nr 2826/2000 artikli 6 lõike 3 kolmandas lõigus osutatud lõplikus loetelus olevate programmide kontrollimist otsustab komisjon, milliste programmide rahastamisel ta saab käesoleva määruse III lisas esitatud soovituslike eelarvete alusel osaleda esimene kord hiljemalt 14. augustil 2002 ja seejärel hiljemalt 15. novembril. Komisjon teatab oma otsusest määruse (EÜ) nr 2826/2000 artikliga 13 ettenähtud ühisele korralduskomiteele." Artikkel 2 Määruse (EÜ) nr 94/2002 artikli 8 viimane lause asendatakse järgmisega: "Komisjon otsustab, milliste programmide rahastamisel ta saab käesoleva määruse III lisas esitatud soovituslike eelarvete alusel osaleda esimene kord hiljemalt 30. septembril 2002 ja seejärel hiljemalt 15. detsembril. Komisjon teatab oma otsusest ühisele korralduskomiteele." Artikkel 3 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. juuli 2002 Komisjoni nimel komisjoni liige Franz FISCHLER 1 EÜT L 328, 21.12.2000, lk 2. 2 EÜT L 17, 19.1.2002, lk 20. 3 EÜT L 67, 9.3.2002, lk 6.
Euroopa Liidu Teataja L 173 , 03/07/2002 Lk 0003 - 0003



Komisjoni määrus (EÜ) nr 1185/2002, 1. juuli 2002, millega muudetakse abieluasjade ja vanemliku vastutusega abikaasade ühiste laste eest seotud asjade kohtualluvust ning kohtuotsuste tunnustamist ja täitmist käsitleva nõukogu 29. mai 2000. aasta määruse (EÜ) nr 1347/2000 I lisas esitatud pädevate kohtute loendit EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse abieluasjade ja vanemliku vastutusega abikaasade ühiste laste eest seotud asjade kohtualluvust ning kohtuotsuste tunnustamist ja täitmist käsitlevat nõukogu 29. mai 2000. aasta määrust (EÜ) nr 1347/2000, [1] eriti selle artiklit 44, ning arvestades järgmist: (1) Vanemliku vastutuse teostamist abikaasade ühiste laste eest käsitleva kohtuotsuse täitmismääruse taotlus tuleb esitada määruse (EÜ) nr 1347/2000 I lisas loetletud kohtutele. (2) Määruse (EÜ) nr 1347/2000 artiklis 44 sätestatakse, et liikmesriigid peaksid komisjoni teavitama tekstidest, mis muudavad I lisas sätestatud kohtute loendit. (3) Madalmaad on komisjoni teavitanud muudatusest I lisas esitatud kohtute loendis. Seepärast tuleks nõukogu määrust (EÜ) nr 1347/2000 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1347/2000 I lisa üheteistkümnes taane asendatakse järgmisega: "— Madalmaades "voorzieningenrechter van de rechtbank"." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. juuli 2002 Komisjoni nimel komisjoni liige António Vitorino [1] EÜT L 160, 30.6.2000, lk 19. --------------------------------------------------
Euroopa Liidu Teataja L 177 , 06/07/2002 Lk 0004 - 0005



Komisjoni määrus (EÜ) nr 1216/2002, 5. juuli 2002, millega muudetakse määrust (EÜ) nr 2300/97 nõukogu määruse (EÜ) nr 1221/97 (millega kehtestatakse mee tootmise ja turustamise täiustamise abinõude üldised rakenduseeskirjad) üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. juuni 1997. aasta määrust (EÜ) nr 1221/97, millega kehtestatakse mee tootmise ja turustamise täiustamise abinõude üldised rakenduseeskirjad, [1] muudetud määrusega (EÜ) nr 2070/98, [2] eriti selle artiklit 5, ning arvestades järgmist: (1) Komisjoni määrusega (EÜ) nr 2300/97, [3] viimati muudetud komisjoni määrusega (EÜ) nr 1336/2001, [4] kehtestatakse mee tootmise ja turustamise täiustamise abinõude rakendussätted. (2) Määruse (EÜ) nr 2300/97 artikli 1 punktiga a ettenähtud liikmesriikide teadaannetes, mille põhjal ajakohastatakse asjaomase sektori struktuuriandmeid, on muudetud tarude arvu; sellest tulenevalt tuleks kõnealuse määruse I lisa muuta. (3) Määruse (EÜ) nr 2300/97 artikli 2 lõikes 2 sätestatakse aastaprogrammide kohaste meetmete rakendamise lõppkuupäev; sellest tulenevalt tuleks uut I lisa kohaldada esimest korda 2002/03. majandusaastat hõlmavate aastaprogrammide suhtes. (4) Käesolevas määruses ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2300/97 I lisa asendatakse käesoleva määruse lisaga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse esimest korda 2002/03. majandusaastat hõlmavate aastaprogrammide suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. juuli 2002 Komisjoni nimel komisjoni liige Franz Fischler [1] EÜT L 173, 1.7.1997, lk 1. [2] EÜT L 265, 30.9.1998, lk 1. [3] EÜT L 319, 21.11.1997, lk 4. [4] EÜT L 180, 3.7.2001, lk 21. -------------------------------------------------- LISA " I LISA Liikmesriik | Tarude arv | B | 100000 | DK | 155000 | D | 900000 | GR | 1380000 | E | 2314494 | F | 1297000 | IRL | 20000 | I | 1100000 | L | 10213 | NL | 80000 | A | 343906 | P | 632500 | FIN | 42000 | S | 145000 | UK | 273750 | 15 liikmesriiki | 8793863 | " --------------------------------------------------
Euroopa Liidu Teataja L 177 , 06/07/2002 Lk 0003 - 0003



Komisjoni määrus (EÜ) nr 1215/2002, 5. juuli 2002, millega muudetakse määrust (EÜ) nr 20/2002, millega sätestatakse nõukogu määrustega (EÜ) nr 1452/2001, (EÜ) nr 1453/2001 ja (EÜ) nr 1454/2001 kehtestatud äärepoolseimate piirkondade tarnimise erikorra üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut võttes arvesse nõukogu 28. juuni 2001. aasta määrust (EÜ) nr 1452/2001 (millega kehtestatakse Prantsuse ülemeredepartemangude jaoks erimeetmed seoses teatavate põllumajandussaaduste ja -toodetega, millega muudetakse direktiivi 72/462/EMÜ ja millega tunnistatakse kehtetuks määrused (EMÜ) nr 525/77 ja (EMÜ) nr 3763/91 (Poseidom)), [1] eriti selle artiklit 22, võttes arvesse nõukogu 28. juuni 2001. aasta määrust (EÜ) nr 1453/2001, millega kehtestatakse Assooride ja Madeira heaks teatavate põllumajandussaaduste ja -toodete suhtes erimeetmed ning tunnistatakse kehtetuks määrus (EMÜ) nr 1600/92 (Poseima), [2] eriti selle artiklit 34, võttes arvesse nõukogu 28. juuni 2001. aasta määrust (EÜ) nr 1454/2000, millega kehtestatakse Kanaari saarte jaoks erimeetmed teatavate põllumajandussaaduste ja -toodete suhtes ning tunnistatakse kehtetuks määrus (EMÜ) nr 1601/92 (Poseican), [3] eriti selle artiklit 20, ning arvestades järgmist: (1) Äärepoolseimatesse piirkondadesse tarnimise toetuse kindlasummalise miinimummäära kindlaksmääramisel vastavalt komisjoni määrusele (EÜ) nr 20/2002, [4] muudetud määrusega (EÜ) nr 474/2002, [5] tuleb kontrollida ja hinnata väga paljusid andmeid. Kuna see uurimine võtab rohkem aega, kui on ette nähtud, tuleks kõnealuse sätte kohaldamise tähtpäev edasi lükata ning see peaks olema kalendriaasta algus ehk 1. jaanuar 2003. (2) Seetõttu tuleks määrust (EÜ) nr 20/2002 muuta. (3) Käesoleva määrusega ettenähtud meetmed on kooskõlas kõikide asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 20/2002 artikli 30 teise lõigu esimene taane asendatakse järgmisega: "— kohaldatakse artikli 6 kolmandat ja neljandat lõiku alates 1. jaanuarist 2003," . Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. juuli 2002 Komisjoni nimel komisjoni liige Franz Fischler [1] EÜT L 198, 21.7.2001, lk 11. [2] EÜT L 198, 21.7.2001, lk 26. [3] EÜT L 198, 21.7.2001, lk 45. [4] EÜT L 8, 11.1.2002, lk 1. [5] EÜT L 75, 16.3.2002, lk 25. --------------------------------------------------
Euroopa Liidu Teataja L 189 , 18/07/2002 Lk 0008 - 0008



Komisjoni määrus (EÜ) nr 1298/2002, 17. juuli 2002, millega muudetakse määrust (EÜ) nr 1503/96 riisi imporditollimakse käsitleva nõukogu määruse (EÜ) nr 3072/95 üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta, [1] viimati muudetud komisjoni määrusega (EÜ) nr 411/2002, [2] eriti selle artikli 11 lõiget 4, ning arvestades järgmist: (1) Vastavalt komisjoni määruse (EÜ) nr 1503/96 [3] (viimati muudetud määrusega (EÜ) nr 2831/98 [4]) artikli 4a lõikele 3 peab basmati riisi puhul olema impordilitsentsi taotlusega kaasas autentsussertifikaat. Sellise sertifikaadi peab väljastama komisjoni tunnustatud pädev asutus. Määruse (EÜ) nr 1503/96 III lisas on esitatud komisjoni tunnustatud pädevate asutuste loetelu. Pakistani ametiasutused on teavitanud komisjoni, et Pakistanist pärit basmati riisi autentsussertifikaate väljastavat pädevat asutust muudetakse alates 1. augustist 2002. Seetõttu tuleks määruse (EÜ) nr 1503/96 III lisa vastavalt muuta. (2) Selleks, et võimaldada Pakistanist pärit basmati riisi importi Pakistani uue pädeva asutuse poolt alates 1. augustist 2002 välja antud autentsussertifikaadi alusel, tuleks käesolevat määrust kohaldada nimetatud kuupäevast. (3) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1503/96 III lisas asendatakse taane "– Rice Export Corporation of Pakistan Ltd, Karachi" taandega nos"– Trading Corporation of Pakistan (Pvt) Ltd". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. augustist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. juuli 2002 Komisjoni nimel komisjoni liige Franz Fischler [1] EÜT L 329, 30.12.1995, lk 18. [2] EÜT L 62, 5.3.2002, lk 27. [3] EÜT L 189, 30.7.1996, lk 71. [4] EÜT L 351, 29.12.1998, lk 25. --------------------------------------------------
Komisjoni määrus (EÜ) nr 1496/2002,

21. august 2002,

millega muudetakse tsiviil- ja kaubandusasjade kohtualluvust ning kohtuotsuste tunnustamist ja täitmist tsiviil- ja kaubandusasjades käsitleva nõukogu määruse (EÜ) nr 44/2001 I lisa (artikli 3 lõikes 2 ja artikli 4 lõikes 2 osutatud jurisdiktsiooninormid) ja II lisa (pädevate kohtute ja asutuste loend)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. detsembri 2000. aasta määrust (EÜ) nr 44/2001 tsiviil- ja kaubandusasjades tehtud kohtuotsuste tunnustamise ja täitmise kohta, [1] eriti selle artikli 3 lõiget 2, artikli 4 lõiget 2, artiklit 44 ja artiklit 74,

ning arvestades järgmist:

(1) Vastavalt määruse (EÜ) nr 44/2001 artikli 3 lõikele 1 saab isikuid, kelle alaline elukoht on liikmesriigis, teise liikmesriigi kohtusse kaevata üksnes kohtualluvust käsitleva II peatüki 2.–7. jaos sätestatud korras; artikli 3 lõike 2 kohaselt ei saa nende vastu eelkõige kohaldada I lisas sätestatud kohtualluvuse eeskirju.

(2) Seepärast tuleb juhul, kui mõni liikmesriik I lisas osutatud eeskirja kehtetuks tunnistab, vastavalt muuta loendi sisu.

(3) Liikmesriigis tehtud ja selles riigis täitmisele kuuluva kohtuotsuse täitmismääruse taotlus tuleks esitada määruse (EÜ) nr 44/2001 II lisas loetletud pädevatele asutustele.

(4) Määruse (EÜ) nr 44/2001 artikliga 38 ja järgnevate artiklitega ning artikli 57 lõikega 4 lubatakse ametliku otsuse täitmismääruse taotlus esitada notaritele kui pädevatele institutsioonidele.

(5) Määruse (EÜ) nr 44/2001 artiklis 74 sätestatakse, et liikmesriigid peaksid komisjoni teavitama tekstidest, mis muudavad I–IV lisas sätestatud pädevate asutuste loendit.

(6) Madalmaad on komisjonile teatanud muudatustest I lisas nimetatud kohtualluvuse eeskirjades ja II lisas esitatud pädevate kohtute ja asutuste loendis ning Saksamaa on komisjonile teatanud muudatustest II lisas esitatud pädevate kohtute ja asutuste loendis; seepärast tuleks vastavalt muuta määrust (EÜ) nr 44/2001,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 44/2001 I lisast jäetakse välja Madalmaid käsitlev kaheksas taane.

Artikkel 2

Määruse (EÜ) nr 44/2001 II lisas asendatakse fraas "Saksamaal Landgericht'i kolleegiumi eesistuja" järgmisega:

"Saksamaal:

a) Landgericht'i kolleegiumi eesistuja;

b) notar ("…"), ametliku dokumendi täitmismäärusega seotud menetluses."

Artikkel 3

Määruse (EÜ) nr 44/2001 II lisas asendatakse fraas "Madalmaades arrondissementsrechtbank'i eesistuja" järgmisega:

"Madalmaades voorzieningenrechter van de rechtbank"

.

Artikkel 4

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. august 2002

Komisjoni nimel

komisjoni liige

António Vitorino

[1] EÜT L 12, 16.1.2001, lk 1.

--------------------------------------------------